Kultura Maribor

Mariborski slikar Edvard Lind
2024-12-02 18:00 - 19:30 (Europe/Paris) | lind-pokrajinski-muzej-1
Vabljeni na odprtje občasne razstave “Mariborski slikar Edvard Lind”.
Odprtje občasne razstave slikarskih del malo znanega mariborskega slikarja nemškega rodu Eduarda Linda, ki izkazujejo duh meščanstva Maribora v drugi polovici 19. stoletja.

Povezava do originalnega članka

Poznogotska arhitektura in umetnost
2024-12-02 17:00 | PEKARNA MAGDALENSKE MREŽE
2. 12. 2024 ob 17.00, Pekarna Magdalenske mreže
Predavanja iz umetnostne zgodovine: Arhitektura in umetnost srednjega veka

Poznogotska arhitektura in umetnost

V ponedeljek, 2. 12. 2024, ob 17.00 vabimo v prostore Pekarne Magdalenske mreže na šesto predavanje iz umetnostne zgodovine v tem ciklu, ko govorimo o arhitekturi in umetnosti srednjega veka.

Arhitektura je pogosto spregledan segment umetnostne zgodovine, čeprav ponuja izjemen pogled na umetnostno dogajanje v različnih obdobjih zgodovine. Arhitektura je namreč ta, ki je zasidrana v prostor in je prisotna in neposredno vidna v našem prostoru in vsakdanu. Nadaljevali bomo s poglavjem poznogotska arhitektura in umetnost in s tem nadaljevali v svet srednjeveškega stavbarstva.

Brezplačen cikel predavanj na temo zgodovine umetnosti pripravljamo že vrsto let. Srečanja se bodo odvijala tedensko v razponu dveh mesecev. Posamezno predavanje, ki traja dve šolski uri izvajal uni. dipl. umetnostni zgodovinar Simon Žlahtič.

Vabljen_a, da se nam pridružiš!

Notranjost Gloucestrske stolnice; Avtor: Diliff – lastno delo; licenca: CC BY-SA 3.0; URL: https://commons.wikimedia.org/w/index.php?curid=34005236

Osem predavanj in en terenski ogled bo razdeljen po sklopih:
predromanska arhitektura in umetnost, romanska arhitektura in umetnost I, romanska arhitektura in umetnost II, zgodnjegotska arhitektura in umetnost, viskokogotska arhitektura in umetnost, poznogotska arhitektura in umetnost, srednjeveška arhitektura in umetnost na slovenskem I, srednjeveška arhitektura in umetnost II.

Povezava do originalnega članka

Tok tok tok 1,5+
2024-12-02 17:00 | Mala dvorana
Le naprej, poezija!

Mateja Bizjak Petit / Koprodukcija z Centre de Créations pour l’Enfance – Maison de la poésie in Festival mondial des théâ / 30 min

Uprizoritev Tok tok tok je poetičen in igriv triptih, ki malčke in njihove spremljevalce povabi, da vstopijo in se prepustijo gledališkemu potovanju skozi poezijo.
Prva pesem V tvojih očeh avtorice Dorothée Volut jih popelje v deželo široko odprtih vesolj, tistih, ki se nas dotikajo od blizu, in tistih čarobno neskončnih, ki si jih je vizualno zamislila Lucie Félix.
Druga pesem Sonce je potrkalo na moja vrata avtorja Pierra Solettija jih zaziba v lepoto sveta, ki jo zaznamo skozi žarke iskrive radosti, ki jih je narisala Raphaële Enjary.
Tretja pesem Pesem ti raste pod kožo avtorice Fabienne Swiatly pa jih povabi v samo srce poezije z odkrivanjem povsem novih obzorij s pomočjo objektov iz tekstila Myriam Colin.
Igralka in glasbenik v objemajočem zvočnem prostoru ponujata živahno in stimulativno gledališko doživetje skozi prizmo igre. Igre, ki ničesar ne vsiljuje, ampak vabi. Igre besed, zvokov, barv in giba. Okrog treh poetičnih interpretacij bivanja in ustvarjanja zaživijo trije svetovi. Mali in veliki gledalec sta povabljena, da odkrivata lepoto preprostosti, ki ju obdaja, skoznjo zaslutita vsak svoje notranje vesolje ter se prepustita estetskemu dihanju in preprosto uživata v bogastvu lastne
intuitivne domišljije.

Nakup kart

Povezava do originalnega članka

Mali modri in mali rumeni 3+
2024-12-02 10:00 | Velika dvorana
Leo Lionni / 40 min

Mali modri in mali rumeni sta najboljša prijatelja. Skupaj hodita v šolo in se igrata. Nekega dne se objameta in postaneta − zelena. Domov se vrneta drugačna in družini ju ne prepoznata. Mali modri in mali rumeni jočeta in jočeta … do prepoznavnosti. Predstava malim in velikim gledalcem skozi dinamično igro barv zastavlja veliko pomembnih vprašanj o sebi in drugih.
Leo Lionni je zaslovel s slikanico Little Blue and Little Yellow, ki je izšla leta 1959. Je prvi ilustrator, ki je za osnovno tehniko uporabil kolaž. Ob slovenski premieri je pri Miš založbi izšla tudi slikanica v slovenščini.
Predstava je primerna tudi za prvo in drugo triado OŠ

Nakup kart

Povezava do originalnega članka

Slava Klavora – spomenik
2024-12-01 18:00 | Gregor_Salobir_Slava_Klavora_spomenik_soci-20-2-1024×819-1
1. 12. 2024 ob 18.00, Teater Magdalena
Slava Klavora – spomenik
V nedeljo, 1. 12. 2024, te ob 18.00 vabimo v nov Teater Magdalena (nad Klubom MC, KC Pekarna) na predstavo, za katero je skupina leta 2022 pobirala nagrade na regionalnem, nacionalnem in mednarodnem nivoju. Predstava bo tokrat na odru zadnjič, tako da vse_i, ki si je še niste ogledali je to vaša zadnja priložnost.

Občinstvo je predstavo zelo dobro sprejelo, prav tako kritika, saj je prejela Matička za v celoti najboljšo predstavo na 60. Linhartovem srečanju, festivalu ljubiteljskega gledališča iz Slovenije in zamejstva, tri ZIZ nagrade na 9. Gala podelitvi ZIZ nagrad (ZIZ nagrada za serijsko padanje, ZIZ nagrada za predstavo, ZIZ nagrada za režijoin) in tri nagrade na 14. Repassage festu, festivalu ljubiteljskih gledališč iz območja bivše skupne države (Nagrada za najboljšo predstavo v celoti, Nagrada za najboljšo kolektivno igro, Nagrada za najboljšo režijo), ki je novembra 2022 potekal v Srbiji.

Osrednja platforma predstave je komunistično gibanje v Mariboru, kjer gledalke_ci pridejo v stik z mariborskimi aktivistkami_ti, kasnejšimi narodnimi heroji_njami. Dogajanje je postavljeno v nestabilni čas poznih tridesetih let, ko so Jugoslavijo pretresali mednacionalni spori, v bližnji soseščini pa je že zavladal nacifašizem, ki se je leto za letom, kakor temna senca, bližal Jugoslaviji.

Predstava gledalke_ce popelje v čas odraščanja, šolanja in političnega delovanja Slave Klavore ter njenih tovarišic_ev. Skupina izobraženih in izurjenih komunistk_ov ter mladih skojevk_cev je postala pomemben vir navdiha za upor, kajti z izdelanim programom, organizacijo in vizijo so komunistke_ti predstavljale_i alternativo obstoječemu kapitalističnemu sistemu. Z začetkom vojne so komunistke_i bile_i edine_i, ki so v ilegali nadaljevale_i svoje aktivnosti. Niso se predale_i in priznale_i nacistične okupacije. Začel se je boj. Začela se je revolucija.

Kljub izjemnemu pogumu in dobri organiziranosti je gestapo 7. avgusta 1941 aretiral Slavo Klavoro in njene tovariše_ice. Osemnajst dni je Slava z nezlomljivo voljo kljubovala nečloveškemu nasilju. Ničesar jim ni izdala. Skupaj z drugimi borkami_ci so jo 24. avgusta ustrelili v mariborskih sodnih zaporih. Usmrčena pri komaj dvajsetih letih je Slava Klavora postala simbol poguma in upora slovenskega partizanstva. Predlani smo obeleževale_i 100-letnico njenega rojstva in 80-letnico njene usmrtitve.

Ker v pozabo odhajajo ideje, kraji, dogodki in osebe, katerih podob na spomenikih ne prepoznamo več, smo želele_i na podlagi dela Milice Ostrovške Kljub vsemu upor in drugih zgodovinskih virov oživiti pomen marksistične teorije in revolucionarnega boja na gledališkem odru.

Revolucija nosi njihova imena.

Foto: Gregor Salobir

IGRAJO: Davorin Juhart, Anastazija Leščak, Nina Slanič, Tomaž Podbevšek, Tina Podbevšek
REŽISER: Viktor Hrvatin Meglič
SCENOGRAFINJA in KOSTUMOGRAFINJA: Nina Šulin
OBLIKOVANJE LUČI: Boštjan Vodnik
PROJEKCIJA: Vita Kolar
POMOČ PRI ORGANIZACIJI: Sašo Kornet
PRODUKCIJA: Pekarna Magdalenske mreže Maribor
SOORGANIZACIJA: Narodni dom Maribor
Za podporo se zahvaljujemo se Muzeju narodne osvoboditve Maribor, Združenje borcev za vrednote NOB, Zavodu za prestajanje kazni zapora Maribor ter Radiu MARŠ.

Cena vstopnic: 10,00 € (redna); 7,00 € (dijaki, študenti, upokojenci); 0 € (brezposelne osebe s potrdilom).
Rezervacija in prevzem vstopnic:
Za obisk predstave si predhodno rezervirajte svojo vstopnico. Rezervacijo z navedbo števila vstopnic pošljite na info@pekarnamm.org. Upoštevan bo vrstni red rezervacij do zapolnitve mest, zato si svoje vstopnice zagotovite čim prej!
Plačate in prevzamete jih lahko na dan predstave med 17.30 in 18.00 pred vstopom na oder Gledališča Magdalena.

Povezava do originalnega članka

Žogica Marogica 3+
2024-12-01 10:00 | Velika dvorana
Jan Malík / Obnovitev predstave iz leta 1994 v režiji Tineta Varla in z lutkami Antona Jezovška / 45 min

Žogica Marogica je bila ena izmed najbolj priljubljenih predstav LGM vse od njene prve uprizoritve v letu 1985. Izvedena je bila več kot 550-krat.
Babica in Dedek že dolgo živita sama in si močno želita punčko ali fantka, ki bi z njima živel na stara leta. Kar naenkrat skozi okno prileti žogica, ki govori! Lačna je, zato Dedek in Babica odhitita po mleko in kruh. Ko je žogica sama doma, jo skozi odprto okno opazi Zmaj Tolovaj. Vabi jo, naj gre z njim, da se bodo njegovi mali zmajčki lahko igrali z njo. Žogica se sprva brani, ko pa po nesreči razbije lonček, se hitro oprime zmajevega repa in skupaj odletita. Žalostna dedek in babica jo
gresta iskat, povsod povprašujeta po njej, dokler na koncu mesta, na visokem drogu ne zaslišita drobnega glasu … Ob pomoči otrok odpihneta hudobne zmaje in rešita Žogico Marogico.
Predstava je primerna tudi za prvo triado OŠ

Nakup kart

Povezava do originalnega članka

Slovenska transverzala + Zbor za publiko
2024-11-30 20:00 - 22:00 | Maribor center / Intimni oder GT22, Glavni trg 22, Maribor
Čudovita predstava o osvajanju vrhov s pogovorom po predstavi.
Draga Slovenija, pred kratkim sem obrnil štiridesetko in do sedaj se ti nisem še nikoli zahvalil, da sem se rodil na tvojih tleh. Nisem ti še rekel hvala za čist zrak, ki ga diham od prvega dne.
Hvala za čudovite razglede, ki jih uzrem, ko hodim po tvoji deželi in za vso to neokrnjeno naravo, ki me pomirja. Hvala ti za javno zdravstvo: svojo voljo in zdravje krepim na rednih podvigih po čudovitih slovenskih vrhovih. Hvala za brezplačno šolanje – vpisal sem tri redne študije in dva uspešno zaključil. Hvala ti tudi, ljuba Slovenija, za možnost glasu v Evropi – prihodnjih evropskih volitev se bom zagotovo udeležil.
Te dni praznujemo dve desetletji tvojega članstva v veliki evropski družini. Jaz bom najini okrogli obletnici verjetno slavil na kakšni vaški veselici, kjer bom divje plesal na narodnozabavne viže, nad katerimi sem vedno tako bentil in zvijal z očmi.
Tvoj sin, Rok Kravanja
Po predstavi 30. 11. 2024 sledi Zbor za publiko.
Vabljeni, da ostanete!
Zamisel in izvedba: Rok Kravanja

Povezava do originalnega članka

NA PRAGU NEVIDNEGA
2024-11-30 19:00 | Maribor center / Sodni stolp
Zvoki in podobe v preseku časa in prostora
Na pragu nevidnega se zvoki in podobe prepletajo v preseku časa in prostora. Vznemirljive čutne impresije dveh ustvarjalcev iz različnih svetov se združujejo, ko vsak s svojega oddaljenega balkona strmita proti skupni samoti.
Njuni spomini, doživetja, misli in hotenja se zlivajo v gib in zvok, da bi izražala nekaj lepega, bistvenega in osvobajajočega. Ustvarjalca gradita prostor, kjer je v teh nemirnih časih mogoče prisluhniti tišini ter se kratkočasiti z iskanjem sočloveka v lastnem odsevu.

Povezava do originalnega članka

Mavrica želja (delavnica)
2024-11-30 11:00 - 2024-12-01 17:00 | 33fdce5e-d2a9-4d05-8aea-372d18bf5445
Mavrica želja je skupno ime za gledališke tehnike, ki pomagajo pri vizualizaciji ponotranjenih oblik zatiranja
Mavrica želja je del družbeno angažirane in aktivistične metode gledališča zatiranih, ki si prizadeva demokratizirati gledališče in ga približati vsakomur kot orodje za družbene spremembe. Na delavnici bomo raziskovale: Kaj v nas nam preprečuje, da nečesa ne naredimo? Kaj nas ohranja neaktivne pri uresničevanju svojih notranjih želja?
V mavrici želja udeležena v procesu deli s skupino konkretno situacijo ponotranjenega zatiranja iz svojega realnega življenja. Ta situacija ponotranjenega zatiranja nato z improvizacijo in soustvarjanjem postane kolektivna zgodba skupinskega iskanja novih vpogledov na situacijo ter večdimenzionalno razumevanje preteklih dogodkov.
Na tokratni delavnici se bomo posvetile_i ponotranjenim oblikam zatiranja na podlagi neenakostih med spoli. Delavnica je odprta za vse, ki si to temo želijo raziskovati preko gledaliških tehnik. Gledališko predznanje ni potrebno.
Prijave na info@ziz.si do 27. 11. 2024.
Mentorici delavnice: Kristina Debenjak in Barbara Polajnar

Povezava do originalnega članka

Proces ali Žalostna zgodba Josefa K. 15+
2024-11-29 19:00 | Klub LGM
Bežno po motivih romana F. Kafke Proces / 65 min

V nadčasovni glasbeno-lutkovni kompoziciji se v vlogi Josefa K. znajde gledalec. Igra ga neusmiljeno prestavlja v brezizhodne situacije, seznani ga z drobovjem družbenega stroja pa tudi z intimnim svetom nekaterih Josefu K. dragih ljudi. Gledalec je postavljen v središče dogajanja, kjer se mora na milost in nemilost odgovorno podvreči procesu. Med občinstvom in okoli njega se vrstijo različne gledališke tehnike: črni humor ročnih lutk, poetičnost gledališča predmetov in kabarejska
improvizacija. Stroj sistema ženeta dva igralca, glasbenika in lutkarja. Nežne lutkovne scene se izmenjujejo z močnimi ritmičnimi učinki, ki se občasno sprevržejo v koncert.
Zaigrane zgodbe so bile del programa MARIBOR 2012 – Evropska prestolnica kulture.

Nakup kart

Povezava do originalnega članka

Branje besede=branje sveta: Sokrivda medijev pri genocidu nad palestinskim ljudstvom
2024-11-29 18:00 | PEKARNA MAGDALENSKE MREŽE
29. 11. 2024 ob 18.00, Pekarna Magdalenske mreže
Branje besede=branje sveta: Sokrivda medijev pri genocidu nad palestinskim ljudstvom
V petek, 29. 11. 2024, te ob 18.00 vabimo v prostore Pekarne Magdalenske mreže na okroglo mizo z naslovom Sokrivda medijev pri genocidu nad palestinskim ljudstvom.

Več kot leto dni trajajoč genocid, ki ga Izrael izvaja nad palestinskim ljudstvom, je posledica sionistične nadvlade in neverjetne podpore, ki jo Izraelu, tudi z dobavo orožja, izkazuje večina zahodnih vlad. Vendar pomembno vlogo igrajo tudi zahodne medijske korporacije, ki zavestno širijo izraelske dezinformacije in propagando, opravičujejo vojne zločine in zločine proti človeštvu, razčlovečujejo Palestince_ke in zamolčujejo informacije o genocidu. Kaj so vzroki za to zavestno podporo Izraelu s strani medijev, se bomo pogovarjale_i s palestinsko novinarko Abir Kopty, z novinarko in pravnico Kristino Božič in novinarjem Borisom Vasevom.

Dogodek je obeležitev mednarodnega dneva solidarnosti s palestinskim ljudstvom, ki ga vsako leto obeležujemo 29. 11. in ki ga je leta 1977 razglasila Generalna skupščina Združenih narodov.

Pogovor bo potekal v angleščini.

Abir Kopty

je palestinska novinarka in piska, ki trenutno živi v Berlinu. Delala je kot predstavnica za komuniciranje in tiskovna predstavnica palestinskih organizacij za človekove pravice v Haifi in Ramali. Je glavna urednica in voditeljica oddaje Almostajad. Za medije kot so Middle East Eye, TRT, Mondoweiss in The Nation prispeva politične analize, leta 2018 pa je gostila „Eib“, zvočni podkast v okviru Sowt Podcasting.

Kristina Božič

je novinarka, po izobrazbi pravnica, ki jo zanimajo zgodbe ljudi, ki si prizadevajo za dosego pravičnejšega jutri za vse, ter ovire, ki jim stojijo na poti. Pogosto piše za neodvisna spletna medija Mešanec in ZNetwork.

Boris Vasev

je novinar spletnega portala MMC RTV Slovenija.

Dogodek je del projekta Za kritično medijsko pismenost!, ki ga sofinancira Ministrstvo za kulturo RS.

Povezava do originalnega članka

Rajzefirbčni Sprehod: Prižgimo luč, ljudje
2024-11-29 17:00 | Maribor center
Sprehod med lučkami in prazničnimi melodijami
December je čas, ko po mestu zadiši po kuhanem vinu, stojnice pa se šibijo pod težo daril in hrane. Je tudi čas, ko ulice in trge razsvetlijo praznične lučke, v trgovinah postane za nekaj stopinj pretoplo, gneča je iz dneva v dan večja, za nekaj stopenj se dvigne tudi ljudska nervoza.
In potem je tu še tistih nekaj pesmi, ki nas spremljajo od vrat do vrat, od stojnice s kuhanim vinom do one s pletenimi nogavicami in domačim žganjem, od Mariah Carey do Wham in Binga Crosbyja.
To praznično obdobje, ki mu pravimo Veseli december, pa je tudi čas, ko se nekoliko zazremo tudi vase in poiščemo (svojo) luč.

Trajanje: 1 ura
Začetna točka: Trg svobode
Sprehajalec: Vid Kmetič

Povezava do originalnega članka

Zlatolaska in trije medvedi 3+
2024-11-29 17:00 | Velika dvorana
Po ljudskih motivih / 35 min

Zlatolaska je radovedna deklica, ki z odprtimi očmi občuduje svet, ki jo obdaja. Sončno jutro zazna v vsej njegovi lepoti in polnosti: opazi oblake, občuduje metulje in cvetje, pa tudi poskočni zajček ne uide njenemu pogledu. Steče za njim, vendar se ji ne pusti ujeti. Zlatolaska ga vneto išče v grmovju, za drevesi … in naenkrat se znajde globoko v gozdu. Izgubljena tava med drevjem in namesto potke, ki bi jo vodila domov, ugleda hišo na jasi. Vstopi, saj ne ve, da v njej prebivajo medvedi. V
hiši je vsega po troje: tri sklede kaše, trije stoli, tri postelje … različnih velikosti. Zlatolaska poišče pravšen stolček, skledo in posteljo zase. Poje kašo iz najmanjše sklede, nehote polomi najmanjši stol, nato pa mirno zaspi v najmanjši postelji. Medvedi jo seveda najdejo in … varno pospremijo do doma.
Na prvi pogled preprosta zgodba otrokom ponudi spoznavanje razmerij in velikosti, hkrati pa ponudi številna vprašanja o smeli radovednosti in o mejah poseganja v intimni prostor drugih.
Predstava je primerna tudi za prvo triado OŠ

Nakup kart

Povezava do originalnega članka

Michelin star chef: LUKA KOŠIR @ LUFT
2024-11-28 19:00 - 22:00 | Maribor center / Ulica Vita Kraigherja 3, 2000 Maribor
Pridružite se nam na kulinarični večerji nad mestom!
Z nami bo eden najobetavnejših slovenskih chefov mlajše generacije, ki v restavraciji Grič piše povsem svojo zgodbo temeljeno na avantgardnih pristopih lokalne, sledljive in trajnostne kulinarike.
LUFT – v četrtek, 28. novembra 2024 ob 19. uri!
Gost: Michelin star chef LUKA KOŠIR iz restavracije Grič
LUKA KOŠIR – eden najobetavnejših slovenskih chefov mlajše generacije v restavraciji Grič piše povsem svojo zgodbo, ki temelji na avantgardnih pristopih lokalne, sledljive in trajnostne kulinarike.
Cena degustacijskega menija: 100€ na osebo.
Cena zajema 3 hodni menu + 2 pozdrava in 2 odzdrava iz kuhinje ter Parson gin & tonic za welcome drink.
Število mest je omejeno.
INFORMACIJE IN REZERVACIJE: 040 232 104
Povezava do originalnega članka

Michelin star chef: LUKA KOŠIR @ LUFT
2024-11-28 19:00 - 22:00 | Michelin star chef: LUKA KOŠIR @ LUFT

Literarni večer: Pesniška zbirka Fantazme
2024-11-28 18:00 - 20:00 | Kulturni inkubator
LITERARNI VEČER: Predstavitev pesniške zbirke
Fantazme: Antologija želja in kratke zgodbe v zablodah
28. november 2024 // 18:00 // Kulturni inkubator
V četrtek, 28. novembra 2024, bo v Kulturnem inkubatorju potekal Literarni večer, na katerem bo predstavitev pesniške zbirke Fantazme – Antologija želja in kratke zgodbe v zablodah avtorice Tinkare Roza Kosi. Literarni večer, ki bo potekal pod okriljem MKC Maribor, se bo začel ob 18. uri.
Fantazme: Antologija želja in kratke zgodbe v zablodah so upesnjene želje, ki izhajajo iz ugotovitev ljubezenskega diskurza v samotni tesnobi. So niz kratkih zgodb norosti, želja v obdobju zablod in trenutkov življenjskih bolečin. Pesmi govorijo v jeziku hrepenenja in segajo globoko v pohabljeno težnjo po razrešitvi notranjih konfliktov. S svojim plesom privida ločevanja resničnosti in sanj v nezavednem dokazujejo obstoj meja med zaljubljenostjo in nezdravo obsesijo. Zbirka morda ponudi tudi nekaj odgovorov v razumevanju lastnih hrepenenj. Je tribut v potovanje – onkraj utečenih, izčrpnih misli – in monolog o samopodobi in podobi ljubljene osebe.
Knjiga je namenjena vsem, ki se sprašujejo o skritih tesnobah želja in fantazmah življenja, in tistim, ki jih lastno prekomerno razmišljanje znova in znova podreja skušnjavi odkritja smisla izven časa otroške nedolžnosti.

Povezava do originalnega članka

Otvoritvena zabava na Glavnem trgu
2024-11-28 18:00 | Maribor center / Glavni trg, 2000 Maribor
Otvoritev božične tržnice z zabavo
Vabljeni, da 28. novembra skupaj otvorimo čarobno sezono adventa na Božični tržnici, kjer se bo Glavni trg prelevil v pravljično zimsko idilo.
Od 18.00 dalje vas pričakuje nepozabna zabava s priznanim DJ-jem Maynamic-om, ki bo pod zvezdnatim nebom poskrbel za vrhunsko glasbeno vzdušje. V edinstvenem ambientu, navdihnjenem z evropskimi božičnimi tržnicami, boste uživali v prazničnem razkošju, ki združuje tradicijo in trajnost.
Posebej ponosni smo, da je Mariborski božični sejem letos uvrščen med najboljše trajnostne božične sejme v Evropi, kar potrjuje njegov okolju prijazen značaj.
Razvajajte se ob bogati izbiri izvrstne hrane in pijače na lokalnih stojnicah ter uživajte v trenutkih, ki bodo Maribor spremenili v čarobno praznično destinacijo.
Pridružite se nam na četrtkovi zabavi, da skupaj vstopimo v adventni čas, doživimo čarobnost prižiga prazničnih luči in uživamo v prazničnem vzdušju, kakršnega še nismo doživeli!

Povezava do originalnega članka

Literarni večer: Pesniška zbirka Fantazme
2024-11-28 18:00 | Maribor center / Kulturni inkubator, Koroška cesta 18
Fantazme: Antologija želja in kratke zgodbe v zablodah avtorice Tinkare Roze Kosi
V četrtek, 28. novembra 2024, bo v Kulturnem inkubatorju potekal Literarni večer, na katerem bo predstavitev pesniške zbirke Fantazme – Antologija želja in kratke zgodbe v zablodah avtorice Tinkare Roza Kosi.
Literarni večer, ki bo potekal pod okriljem MKC Maribor, se bo začel ob 18. uri.
Knjiga je namenjena vsem, ki se sprašujejo o skritih tesnobah želja in fantazmah življenja, in tistim, ki jih lastno prekomerno razmišljanje znova in znova podreja skušnjavi odkritja smisla izven časa otroške nedolžnosti.

Povezava do originalnega članka

Drobtine iz mišje doline 2+
2024-11-28 18:00 | Velika dvorana
Anja Štefan / 35 min

Drobne miške so s svojim pogledom na svet še kako velike. Skozi igro (besed) opazujejo svet okoli sebe, njegove svetle in manj svetle plati. Igrivost in ritmičnost pesmi, ki najmlajšim nevsiljivo ponujajo vrline, kot sta iskrenost in lepota, bo zaživela v lutkovni podobi.
Za delo Drobtine iz mišje doline je Anja Štefan prejela nagrado večernica, nagrado Večera za najboljšo otroško in mladinsko literaturo.
Mišja dolina iz zbirke Anje Štefan se je razširila na oder, miške so prilezle v hiško, na travnike, polja in v gozdove. Predstava majhnih mišk za majhne otroke, z namigi, kako se znajti v velikem svetu. Z vsemi svetlimi in temnejšimi toni nas spodbuja: “Le pogumno, le za mano, kmalu bomo našli hrano, ne le hrano, boljši svet, kjer nam lažje bo živet’.”
Predstava je primerna tudi za prvo triado OŠ

Nakup kart

Povezava do originalnega članka

Prismuknjene zgodbe 5+
2024-11-28 17:00 | Mala dvorana
Piret Raud / 45 min

Predstava Prismuknjene zgodbe je kolaž šestih kratkih zgodb iz istoimenske knjige estonske pisateljice Piret Raud. V predstavi spoznamo junake, ki s svojimi dejanji tako pretiravajo, da postanejo prismuknjeni. Vse se začne z županom, ki neznansko rad odkriva obeležja in spomenike. Spoznamo Lizo, katere izmišljotine odraslim povzročajo težave. Pa tudi poslušnega vojaka, ki izpolni vsako povelje. Super fin snežak odkrije svoje mesto na svetu. Princesa pa kljub svoji bojeviti naravi najde
ljubezen. In na koncu, ko župan odkrije spomenik, spoznamo, da je vse skupaj več kot samo še en kip. Toda le otroci bodo vedeli, za kaj v resnici gre.
Predstava je primerna tudi za prvo triado OŠ

Nakup kart

Povezava do originalnega članka

Prižig prazničnih lučk
2024-11-28 16:00 - 19:00 | Maribor center
Začutite Čarobni Maribor in se prepustite prazničnemu vzdušju.

Povezava do originalnega članka

Cadlag
2024-11-27 20:00 - 22:00 | Maribor center / MMC KIBLA, Ulica kneza Koclja 9, Maribor
Glasbeni cikel MIGAV: Cadlag
Vabimo vas na četrti dogodek cikla MIGAV v tej sezoni, na nastop kolektiva Cadlag, ki se bo odvil v sredo, 27. novembra 2024, ob 20. uri v MMC KIBLA. Eksperimentalni elektronski kolektiv snovalcev PureH, Extreme Smoke, Dodecahedragraph in TGWFYTD je živa entiteta masivnih avdiovizualnih struktur.
Eden najbolj osvežujočih slovenskih projektov na področju noisa in drona je nepopustljiv, brutalen in eleganten. Čista improvizacija kontrabasovskega drona, moduliranih kitar, elektronike ter monokromnih vizualij v trenutku performansa tvori vedno nepredvidljivo zvočno instalacijo.
Cadlag na svojem zadnjem albumu Integral (2023) “ustvarijo nekaj, kar presega vsoto posameznih delov in stkejo zvočno tapiserijo z drugega sveta, ki se brez vsakega dvoma nečemu približuje, kar koli ta nekaj je, vsekakor pa gre bolj za vertikalen spust kot za horizontalen premik.

Povezava do originalnega članka

Monoprojekt Shakespeare
2024-11-27 20:00 | shakespeare-sng-visit-maribor-pohorje-slovenia
Mešanica predavanja, komedije in mojstrskih interpretacij znamenitih monologov Shakespearovih zlobnežev.
Shakespeare je monodramski projekt Stevena Berkoffa, angleškega igralca, scenarista, dramatika, režiserja in enega od pionirjev gledališča »u fris«.
Berkoff najprej spregovori o Shakespearovi genialnosti in o tem, kako zahtevno delo čaka igralca, ki se spopada z njegovimi deli. Na praznem odru in brez kostumov se s humorjem in satiro posveča negativnim junakom iz Shakespearovih iger, kot so Jago, Rihard III., Macbeth, Shylock …
Sebastian Cavazza je po motivih Berkoffove predloge oblikoval lastno igralsko partituro.

Avtor uprizoritvene zamisli, prevajalec, avtor veznih besedil in igralec: Sebastian Cavazza
Dramaturginja: Eva Mahkovic
Lektorica: Maja Cerar
Oblikovalec svetlobe: Boštjan Kos
Oblikovalec zvoka: Sašo Dragaš
Marimbistka: Aleksandra Šuklar
Izdelovalec lobanj: Žiga Lebar

Ne zamudite priložnosti za vpogled v Shakespearove brezčasne like!

Povezava do originalnega članka

Prižig prazničnih lučk
2024-11-27 17:30 | Maribor center
Začutite Čarobni Maribor in se prepustite prazničnemu vzdušju
S prižigom praznične mestne okrasitve bomo med 17.30 in 18.30 skupaj otvorili Čarobni Maribor!
Na Trgu Leona Štuklja vas bodo razvajale hiške z gastronomsko ponudbo hrane in pijače, na Glavnem trgu vas bo pričakal božični sejem lokalnih ponudnikov.

Povezava do originalnega članka

Festival rokodelcev 2024
2024-11-27 09:00 - 2024-12-01 15:00 | Maribor center / Vetrinjski dvor, Vetrinjska ulica 30, Maribor
Festival Rokodelcev: Oživljanje kulturne dediščine v Mariboru
Namen festivala je povezati, predstaviti staro obrt in promovirati rokodelce in njihove poklice. Izpostaviti želimo del kulturne dediščine, ter njihova znanja predstaviti širši javnosti.
V Mariboru bo med 27. novembrom in 1. decembrom 2024, v prostorih Vetrinjskega dvora, ponovno zaživel Festival rokodelcev. Dogodek, ki združuje tradicijo in sodobno ustvarjalnost, bo posvečen krepitvi kulturne dediščine ter obogatitvi programov kulturno-umetnostne vzgoje.
Cilj festivala je spodbujanje promocije rokodelcev in obrtnikov, ohranjanje starih rokodelskih znanj ter navduševanje otrok in mladih nad poklici, ki imajo potencial za ponovno obuditev. Ob tem festival mladim omogoča spoznavanje ročnih spretnosti, ki bi jih lahko uporabili za razvoj inovativnih in sodobnih izdelkov.
Poleg predstavitve tradicionalnih obrti in rokodelskih veščin bo festival ponudil tudi bogat spremljevalni program. Osrednji del bo prodajno-razstavni sejem, kjer bodo obiskovalci lahko občudovali in kupili izdelke ustvarjalcev, oblikovalcev ter rokodelcev, ki združujejo tradicijo in sodoben dizajn.
Pridružite se in doživite festival, ki povezuje preteklost s prihodnostjo ter slavi mojstrstvo rokodelskih veščin!

Povezava do originalnega članka

Festival rokodelcev 2024
2024-11-27 - 2024-12-01 | Maribor center / Vetrinjska ulica 5, Maribor
Med 27. 11. in 1. 12. 2024, bo v Mariboru, natančneje v prostorih Vetrinjskega dvora, potekal drugi FESTIVAL ROKODELCEV Maribor. Namen festivala je povezati rokodelce, ter njihove poklice, znanja in izdelke predstaviti širši javnosti, hkrati pa okrepiti in obogatiti ponudbo programov kulturno-umetnostne vzgoje v mestu.
S festivalom želimo izpostaviti del kulturne dediščine, ki nas je zaznamovala skozi stoletja, vendar zaradi sodobnega načina življenja in potreb ljudi, počasi tone v pozabo. S pomočjo kulturno-umetnostne vzgoje in pedagoških metod želimo rokodelska znanja pobliže predstaviti širši javnosti, otrokom, mladim in odraslim zainteresiranim. Obiskovalce festivala pa vabimo na obisk prodajno-razstavnega sejma rokodelstva in domače obrti, ki bo potekal v prostorih Vetrinjskega dvora, vse dni festivala. Letošnja darila si lahko priskrbite od domačih ustvarjalcev. Ne bo vam žal!

Delavnice in predstavitve za otroke, mlade in druge zainteresirane
V sodelovanju s priznanimi rokodelci smo pripravili tematske delavnice in predstavitve, ki so namenjene vsem starostnim skupinam, radovednim obiskovalkam in obiskovalcem festivala rokodelstva. Delavnice so odlična priložnost za kakovostno preživljanje časa, saj udeleženci na praktičen način spoznajo rokodelske poklice, izdelke in znanja, ki so jim lahko navdih v prihodnje. Hkrati pa na zabaven način spoznavajo kulturno dediščino, ki nas je na teh prostorih zaznamovala skozi stoletja. Verjamemo, da krepitev praktičnih znanj, ročnih spretnosti in spoznavanje materialov, lahko spodbudi razvoj kakovostne in sodobne produkcije izdelkov, ki temelji na spoštovanju do tradicije in kulture.
Dopoldanski program med tednom je rezerviran za šolske skupine, popoldnevi in vikend pa tudi za izven.

Prodajno – razstavni sejem ustvarjalcev, oblikovalcev in rokodelcev.
December je mesec, ko, iščemo kako in s čim obdarovati svoje bližnje, sodelavce, prijatelje. Letos jih lahko z izbranimi unikatnimi izdelki slovenskih ustvarjalk in ustvarjalcev. saj bo FESTIVAL ROKODELCEV Maribor, skozi prodajno razstavni sejem obiskovalcem ponujal prav to. Možnost, da v času festivala spoznajo in podprejo slovenske ustvarjalke in ustvarjalce, ki ne samo, da ohranjajo rokodelstvo živo, ampak ga razvijajo naprej, ter ustvarjajo čudovite izdelke.

Maistri Marpurgi in srednjeveški Maribor
Kulturno in umetniško društvo Maistri Marpurgi predstavlja življenje v srednjem veku. Delijo znanja in veščine takratnih rokodelcev, ki bodo v treh dneh dvorišče Vetrinjskega dvora, popeljali skozi čas, nazaj v srednji vek. Sami zase pravijo:
˝Maistri Marpurgi se ukvarjamo z uprizarjanjem srednjega veka.
Smo slovita vikinška skupina rokodelcev, obrtnikov in bojevnikov iz cele Slovenije, s sedežem v Mariboru. S pomočjo izročil in naukov naših prednikov se ukvarjamo z izdelavo orodja, orožja, nakita, lesenih in železnih izdelkov ter drugih predmetov po starih rokodelskih tehnikah in skrivnostih stroke. Med nami so tudi vešči zeliščarji in vrači, varuhi našega zdravja, še posebej pa radi varimo zdravilne napitke. Celoten tabor pa vzamejo pod okrilje kuharski mojstri, ki poskrbijo, da vsak dan jemo kot jarli.
Obiskovalci lahko pridejo na obisk v naš interaktivni tabor, v katerem lahko najdejo lesene srednjeveške igre tako za otroke kot tudi za odrasle, kovača, orožarja, rezbarja, pletiljo, šiviljo, tkalko, krojača, zeliščarko, varilce napojev, usnjarja, steklarja, šamanko, glasbenike, kuharice in mnoge druge obrtnike.
Prikazane obrti na dan dogodka so odvisne od razpoložljivosti članov društva. Veseli in ponosni smo, da so Maistri Marpurgi partnerji FESTIVALA ROKODELCEV Maribor!
Spodbujanje sodelovanja in prenos znanja novim generacijam
FESTIVAL ROKODELCEV Maribor, želi postati platforma, ki bo spodbujala šolske ustanove, da z rokodelci vzpostavijo dolgoročno sodelovanje, ter izbrane strokovnjake povabijo v šole, ter na tak način tudi po festivalu širijo znanja, ter promovirajo rokodelske poklice, ter tako pripomorejo k ohranitvi in ponovni popularizaciji same obrti, ter tako pripomorejo k ohranitvi kulturne dediščine. V ta namen bomo organizatorji, v sodelovanju z izbrano strokovno komisijo, predstavili, ter postavili temelje za naziv ˝SPRETNE ROKE˝, ki izbranim rokodelcem, ki s svojo kvaliteto, izdelki in z možnostjo prenosa znanja na druge izpolnjujejo strokovne kriterije, ter jim to omogoča vpis v spletni katalog, ki bo na voljo izobraževalnim ustanovam za lažji stik z rokodelci, ter lažjo organizacijo morebitnih aktivnosti. Hkrati pa je čas festivala idealen za srečanje v živo in izmenjavi izkušenj.
Delavnice izvajamo v sodelovanju s priznanimi imeni s področja rokodelstva in obrtništva, ki bodo svoje znanje delili z obiskovalci festivala.
Obrtniški sprehod
Vse do prihoda Južne železnice je bil Maribor pretežno obrtniško mesto, šele v drugi polovici 19. stoletja so se pričeli pojavljati prvi industrijski obrati, ki so do druge svetovne vojne popolnoma spremenile značaj Maribora v industrijskega.
Obrtniki so bili nekoč organizirani v cehe, brez članstva v teh stanovskih organizacijah je bilo nemogoče dobiti obrtno dovoljenje, cehi pa so s svojimi strogimi in mestoma tudi nenavadnimi pravili uravnavali delo in življenje obrtnikov. Nekaj tega bomo spoznali na Obrtniškem sprehodu.
Sprehajalec: Vid Kmetič, Rajzefiber
Trajanje sprehoda: 1 – 1.5 ure
Zbirno mesto: Židovski trg

Organizator Festivala rokodelcev Maribor
Zavod VIP MARS, Gubčeva ulica 18, 2000 Maribor, Slovenija
info@festivalrokodelcev.si

PROGRAM

V dolini mamutov | Predstavitev pustolovsko-fantazijskega romana v Vetrinjcu
2024-11-26 19:00 | Maribor center / Vetrinjc – BarCoda
pogovor z avtorjem Tomijem TomšičemTokrat bomo spoznali geografa, skavta, popotnika in eko-praktika Tomija Tomšiča. Prelistali bomo njegov literarni prvenec V dolini mamutov, ki bo nedvomno posrkal vse najstnike, pa tudi njihove starše!
Ker je svet tako zelo majhen, Slovenija pa še bolj, bo pogovor s Tomijem vodila naša Katja, ki ni le brezmejna ekologinja, ampak tudi čisto zares Tomijeva gorenjska soseda iz Mlake pri Kranju, do katere vodi pot mimo krožišča, ki ga krasi (ne boste verjeli) mamut! Čisto zares!
“Ali veste, da je mnogim ob branju te knjige dejansko uspelo priklicati sneg? Če se povsem predate zgodbi, lahko odklenete njeno skrito magijo, in mogoče, čisto mogoče, nam prav vi prikličete prvo letošnje sneženje. Ne glede na to ali bo uspelo tudi vam, pa boste od sedaj naprej na zimo zagotovo gledali drugače,” obljublja avtor, ki si je za svoj postanek v Mariboru na literarni turneji izbral prav Vetrinjca, kjer ekološki obup poskušamo spreminjati v proaktivnost.

Povezava do originalnega članka

Rudolf Maister - mariborska legenda
2024-11-26 19:00 | Okolica
Počastite spomin na Rudolfa Maistra

Po sledeh mariborske legende: Rudolf Maister – junak, pesnik, in bojevnik za svobodo.

Ob 150. letnici rojstva in 90. obletnici smrti generala Rudolfa Maistra smo pripravili literarno-zgodovinski dogodek Rudolf Maister – mariborska legenda, kjer bomo skozi Maistrovo življenjsko zgodbo in njegove pesmi poklonili enemu največjih slovenskih narodnih junakov, ki je z borci za severno mejo izboril življenje pod svobodnim soncem.
Literarno-zgodovinski dogodek, ki ga je pripravila dramaturginja Drame SNG Maribor Maja Borin in je pospremljen z dokumentarnim gradivom UKM in Pokrajinskega arhiva Maribor, bosta vodila dramska igralca mariborske Drame Minca Lorenci in Vojko Belšak.
Vljudno vabljeni na počastitev spomina na Rudolfa Maistra – mariborsko legendo, ki se je s svojimi pogumnimi in zgodovinsko prelomnimi dejanji vpisal med najvidnejše slovenske osebnosti 20. stoletja.
Pridružite se nam:

19. novembra 2024 ob 18. uri v Knjižnici Šentilj
26. novembra 2024 ob 19. uri v Knjižnici Hoče
3. decembra 2024 ob 18. uri v Knjižnici Rače

Povezava do originalnega članka

Delavnica: Kako posneti podcast?
2024-11-26 18:00 - 20:00 | Kulturni inkubator
DELAVNICA
Kako posneti podcast?
26. november 2024 // 18:00 // Kulturni inkubator
V torek, 26. novembra 2024, bo v Kulturnem inkubatorju potekala brezplačna delavnica o ustvarjanju podcastov: od opreme, ki jo potrebujemo, do končne montaže in promocije podcastov na družbenih omrežjih. Delavnico bo vodil Miha Krajnc, soustanovitelj znamke in istoimenskega podcasta Brez filtra. Delavnica se začne ob 18. uri in je brezplačna, so pa obvezne predhodne prijave, ki jih zbiramo do ponedeljka, 25. novembra 2024.
Kaj je podcast in zakaj so priljubljeni? Kako se pripraviti na gosta, kaj vse potrebuješ in kako podcast promovirati na družbenih omrežjih. To je le nekaj tem, ki se jih bomo dotaknili na brezplačni delavnici.
Delavnica poteka v sklopu Novinarske šole MKC Maribor in je odprta za vse udeležence, ki jih zanima ozadje ustvarjanja podcastov. Primerna je tako za začetnike, kot tudi za tiste, ki bi želeli svoje znanje nadgraditi.
Smo te pritegnili? Prijavi se na lina.valant.sicanovic@mkc.si in se nam pridruži. Prijave zbiramo do 25. novembra 2024.

Povezava do originalnega članka
